open-index/open-wikipedia-markdown huggingface dataset:
Klimaeffektforskning

**Klimaeffektforskning** (eller *klimakonsekvensforskning*) er forskning på de ikke-klimatiske konsekvensene av klimaendringer generelt og av den globale oppvarmingen i særdeleshet. Slike konsekvenser kan bl.a. være av fysisk (erosjon, jordskred), biologisk (utdøing eller forflytning av arter eller naturtyper), medisinsk (sykdomsspredning, matsikkerhet), økonomisk (infrastruktur, landbruksareal) eller sosiologisk art (migrasjon, konflikter). Klimaeffektforskere er derfor vanligvis ikke klimatologer, men geografer, økologer, økonomer, sosiologer m.m.

En vanlig arbeidsmåte i klimaeffektforskningen er å analysere hvordan ulike parametere eller fenomener har endret seg med de observerte vær- eller klimavariasjonene over en årrekke. Der sammenhengene med klima er godt forstått, kan slik forskning også predikere fremtidige endringer. Dette er mulig fordi klimatologiske modeller kan forutsi hvor mye hyppigheten av varme (eller våte, vindfulle osv.) år kommer til å øke. Fremtidige klimaeffekter kan dermed simuleres ved å variere hyppigheten av f.eks. varme år i modellene. Slike fremtidsscenarier tar vanligvis høyde for endringer i både klimaavhengige og klimauavhengige rammebetingelser (slik som stigende eller synkende befolkingstall, BNP osv.).

## Litteratur
*
Samfunn (økologi)

Et **samfunn** (også *biocønose*) betegner i økologien helheten av artene som forekommer på et bestemt sted. Vitenskapen som undersøker økologiske samfunn og interaksjonene mellom deres arter, er en delgren av økologien kalt **samfunnsøkologi**. Samfunnsøkologiens oppgave er å forske på årsakene til, opprettholdelsen av og konsekvensene av det biologiske mangfoldet i ulike samfunn.

Et samfunn er den biotiske («levende») delen av et økosystem; dvs. et økosystem består av et eller flere samfunn og dets/deres abiotiske miljø (kalt biotop eller habitat). Det dominerende samfunnet på en større del av jordoverflaten kalles *[[biom]]*.

## Avgrensninger av samfunn
Samfunn kan avgrenses på flere ulike måter. Er samfunnet tett knyttet til et bestemt habitat eller en bestemt naturtype, kan det avgrenses fysisk langs habitatets grenser. Slike grenser kan være nokså skarpe (f.eks. bredden som skillet mellom samfunnet i og ved siden av en innsjø) eller flytende (f.eks. overgangen mellom en montan og en subalpin skog). En annen måte er taksonomisk avgrensning etter samfunnets dominerende art, f.eks. mellom en eike- og en bøkeskog. Til slutt kan samfunn avgrenses empirisk, enten gjennom statistiske analyser av forekomsten av ulike arter eller ved å dokumentere interaksjoner mellom samfunnets arter. Ifølge noen definisjoner på *samfunn* bør begrepet sågar begrenses til de artene som faktisk interagerer med hverande.

## Egenskaper av samfunn
Sammensetningen av et samfunn er det som utgjør det biologiske mangfoldet. Det kan måles helt enkelt som *artsrikdom* (antall arter i samfunnet) eller uttrykkes gjennom ulike mål på *[[biodiversitet]]* (summen av arter vektet for deres relative hyppighet).

## Interaksjoner i et samfunn
Artene i et samfunn kan inngå en rekke ulike interaksjoner. De viktigste er interspesifikk konkurranse (–/–), predasjon (+/–), parasittisme (+/–), mutualisme (+/+), kommensalime (+/0) og amensalisme (0/–). (Parentesene angir om interaksjonene er positive, negative eller nøytrale for de to involverte artene.)

## Se også
* Biologisk mangfold
* Plantesosiologi

## Litteratur
*
Schiøtt (slekt)

**Schiøtt** er en norsk slekt som innvandret til Norge med *Nils Schiøtt* (død 1824) fra København. 

## Noen kjente personer i slekten

* Oberst og stortingsmann Niels Schiøtt (1780–1824)
* Brigadelege Carl Thorvald Schiøtt, Oslo 
* Brukseier, konsul Carl Thorvald («Tolle») Schiøtt (1850-1914), Skien
*  Anna Margaretha født Schiøtt (1859‑1929), «Lilleklosteret», Solum, gift med Hans Cappelen (1842–1924), og besteforeldre til bl.a. Hans Cappelen (1910–1986), Johan Zeier Cappelen og Andreas Cappelen
* Ingeniør Nils Johan Schiøtt (1872-1972), Vatnlia gård, Morgedal
* Dr. ing. Didrik Cappelen Schiøtt (1887 - 1958), Gulset, Gjerpen
* Margit Schiøtt («Maggit») født Knudsen (1889–1946), gift med Didrik C. Schiøtt og  legatstifter, stortingsrepresentant (V), samt datter til Gunnar Knudsen

## Slektsvåpen
Innvandrerens segl har våpenskjold med i skjoldet en stående naken kvinne med i høyre hånd en armbrøst og i venstre en pil. Som hjelmtegn en harniskkledt arm med en armbrøst. Våpenets heraldiske farger (tinkturer) er ukjente.

## Litteratur
*Haagen Krog Steffens: *Norske Slægter 1915*
* J. Borchsenius: *Skien før Branden 1886*, Oslo 1934 http://www.slekt.org/books/skien1886/001innledning.html
*Hans Cappelen: *Norske slektsvåpen*, Oslo 1969 (2. opplag 1976), side 197
* Hans Cappelen: «Fra tante Majas dagbok i Skien under krigen», *Ætt og Annet* nr. 2-2013 Jubileumsutgave, Skien 2013, side 47-52 (om «Maja» (Marie født Cappelen) og hennes mann «Tolle» Schiøtt, Skien, samt med bilder)
* Hans Cappelen. "Da tante Maja reiste til kongeinntoget i Kristiania 1905" Ætt og annet nr 108,Grenland Ættehistorielag, Skien juni 2019, side 10-13

## Eksterne lenker
* Om Nils Schiøtt (med bilde) og hans gård i Morgedal: http://www.vatnelian.no/index.php/historie
Danny van Poppel

**Danny van Poppel** (født 26. juli 1993 i Moergestel) er en profesjonell, nederlandsk landeveissyklist. Hans bror Boy, er også profesjonell syklist. Deres far er tidligere proffsyklist Jean-Paul van Poppel.

## Meritter

;2010
:1. etappe, Závod Míru
:Sammenlagt og 4. etappe, Course de la Paix juniors
:2. etappe, Liège-La Gleize
;2011
:4. etappe, Course de la Paix juniors
:Nasjonal Junoir-Mester Sykkelcross
;2012
:1. og 4. etappe, Thüringen-Rundfahrt U23
:1. etappe, Vuelta Ciclista a Leon
:1. etappe, Tour de León
:2.-plass, Istrian Spring Trophy
;2014
:1. etappe, Driedaagse van West-Vlaanderen
:Prologen, Luxembourg rundt
;2015
:2. etappe, Driedaagse van West-Vlaanderen
:1. og 5. etappe, Tour de Wallonie
:12. etappe, Vuelta a España
;2016 
:2. etappe, Tour de Yorkshire
:1. og 3. etappe, Vuelta a Burgos
:2. etappe, Arctic Race of Norway
;2017
:5. etappe Polen rundt

## Referanser


## Eksterne lenker
* 
*
Liste over innsjøer i Belgia

Dette er ei **liste over innsjøer i Belgia**. Belgia har tre offisielle språk, men kun ett navn, det lokale, er oppgitt i denne listen.

 

## Fotnoter


## Se også
* Liste over elver i Belgia
Bjarne Engebret

**Bjarne Engebret** (1905–1985) var en norsk maler.

Engebret studerte ved Statens kunstakademi under Axel Revold. Han dekorerte KNA-restauranten og Tostrupkjelleren i Oslo. Han drev også privat malerskole. 

## Referanser


## Eksterne lenker
*
Ola Langset

**Ola Langset** (1920–1991) var lærer og politiker i Molde. I perioden fra 1973 til 1977 representerte han Sosialistisk Valgforbund i Møre og Romsdal på Stortinget. Ola Langset var sønn av lærer, forfatter, folkeminnesamler og statsstipendiat  Edvard Langset. 

Etter å ha gått to år på Nordmøre fylkesskule fra 1936 til 1938, tok Ola Langset fireårig lærerskoleutdanning i Levanger. Da han var ferdig i 1942, fikk han jobb som privatlærer og kontorist på Spillembruket i Namdal. Siden tok han utdanning innen gymnastikk og Statens sløyd- og tegnelærerskole. Han var lærer på Ona-Husøy skole fra 1945 til 1949, da han fikk jobb som lærer i folkeskolen i Molde. Et par år var han også lærer på Nordmøre folkehøgskole. Han avsluttet sin lærergjerning som rektor ved Langmyra skole i Molde fra 1982 til 1987.

Ola Langset var medlem av Molde bystyre fra 1955 til 1959 for Arbeiderpartiet. Etter en pause kom han tilbake til bystyret som representant for Sosialistisk Folkeparti fra 1963 til han i 1973 ble valgt inn på Stortinget, hvor han var medlem av Sosialkomiteen. Foruten sitt politiske engasjement var Ola Langset i aktiv i idrettsarbeid og avholdsarbeid. Han var også formann i Romsdal Mållag og Molde Hagelag.

## Referanser


 

## Eksterne lenker
*
Tour de France 1966

**Tour de France 1966** var den 53. utgaven av sykkelrittet Tour de France og den ble avholdt fra 21. juni til 14. juli 1966. Rittet besto av 22 etapper med totalt lengde på 
4 303 km. Gjennomsnittsfarten var 36.760 km/h. 

## Gjennomføringen av rittet
Rittet ble vunnet av franskmannen Lucien Aimar som vant med en margin på drøye minuttet til Jan Janssen på andreplass og Raymond Poulidor på tredjeplass. Poengtrøya ble vunnet av Willy Planckaert, mens klatretrøya ble vunnet av Julio Jiménez, som forsvarte sin seier fra året før. Lagkonkurransen ble nok en gang vunnet av Kas-Kaskol.

## Lag
130 syklister startet rittet fordelt på 13 lag bestående av 10 syklister. 

## Etapper

## Trøyene

## Resultater
### Sammenlagt

### Poengtrøya

### Klatretrøya

### Lagkonkurransen

### Mest offensive rytter

## Eksterne lenker
* Historie Tour de France
* RittInfo Tour de France 1966
Retthella

**Retthella** eller **Retthellseter** er en historisk seterstøl på Krokskogen i Hole kommune, der flere gårder i Holebygda setra (støla) sammen. Retthella ligger på toppen av Nordkleiva, i lia ovenfor Retthelltjernet og like øst av Bukkehøgda.

Seterdriften på Retthella tok til allerede i middelalderen og ble opprettholdt helt fram til i 1972, da *Olga* og *Martin Nordli* fra Åsbygda i Ringerike takket for seg etter 36 år med seterliv, som de siste seterfolka på Retthellseter. Det hevdes at disse også var de siste som setra på Krokskogen. 

Retthella var setervoll for flere av gårdsbrukene på Røyse; Hundstad, Mo, Libakke, Svarstad, Fjelstad, Hafnor og Ullern. Noen av disse gårdene var delt i flere bruk, slik at i alt var de ti bruk som setret der. I 1936 ble det bygd nytt, felles størhus.

I 1997 gjorde Hole historielag og oppsitterne på Retthella avtale om at historielaget skulle ivareta bruksretten for setra de neste 15 årene. Historielaget har utbedret flere av bygningene og vedlikeholdt setervollen siden.

## St. Olavs kilde
I utkanten av setervollen på Retthella ligger det en såkalt Olavsbrønn, en vannkilde som mange regner som hellig og som det knytter seg sagn til. Ifølge ett av sagnene ble brønnen til da Hellige Olav en gang skulle vanne hesten sin på ferden over Krokskogen. Kongen skal ha senket bøtta ned i fjellet, og da kom det vann. I fjellet ved siden av brønnen er det merke etter hestens hov, har det blitt hevdet. Et annet sagn forteller at, en gang da Olav fór over Krokskogen på vei til mor si og Sigurd Syr så skal hesten hans ha sparket bort noe mose under ei hvil, og da skal kilden der ha oppstått plutselig. Mange hevder at vannet i denne kilden aldri fryser, men det er nok feil. I realiteten er nemlig både brønnen og merket etter hestehoven to små jettegryter i fjellet. Brønnen er heller ikke et naturlig oppkomme, men fylles trolig av tilsig av regnvann og vann fra bekken som renner forbi.

Da Oslobispen Jens Nilssøn med følge fór over Krokskogen i begynnelsen av september i 1594 nevnte han Olavsbrønnen, der han stoppet for å hvile og vanne hestene. Siden biskopen nevner Midtskogen og Torget må kilden han nevner ligge langs den traseen, og således ikke være samme kilde.

Man kan allikevel tenke seg at veien over Krokskogen opprinnelig må ha fulgt Lomma fra Åmot i Lommedalen  til Plassedammen, og Bukkebekken videre under Bukkehøgda og til Retthella. At kilden på Retthella har fått status som Olavskilde gir også grunn til anta at den opprinnelige pilegrimsleden over Krokskogen også må har gått via denne traseen. Dette er altså ikke samme vei som utpå 1800-tallet fikk status som den bergenske kongevei, selv om begge fører til Krokkleiva.

## Referanser




## Eksterne lenker
*
Henrik Gerner

**Henrik Gerner** (1780–1837) var forretningsmann og stortingsrepresentant i to perioder.

Gerner drev en omfattende virksomhet i hjembyen med sagbruk, trelastlasthandel, mølle, brennevinsbrenneri, tobakksfabrikk, klesfabrikk og teglverk. Han var også dansk visekonsul.

Han var representant fra Moss til Stortinget i 1815–1817 og 1818–1820.

Gerner var innehaver av Dannebrogordenen og Sverdordenen.

## Referanser


## Kilder
* 
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K, side 284, digital utgave

## Eksterne lenker
*
Alexander Holst

**Alexander Holst** (født 26. februar 1752 i Bærum, død 1. august 1831 i Tjøtta) var en norsk sorenskriver, landeier og stortingsmann.

Holst var sønn av «by- og raadstuskriver» Hans Holst og Ellen Gunetta Brochmann, og tilhørte en slekt som stammet fra Thomas Rasmussen Holst, fogd i Handeridt sogn ved Flensburg i Slesvig. Han kom til Tjøtta som sorenskriverfullmektig i 1776, og var fullmektig i 15 år før han ble sorenskriver på Helgeland i 1791. Han hadde embetet som sorenskriver til 1829, og bodde på Offersøy i Tjøtta, del av dagens Alstahaug kommune. Holsts forgjenger som sorenskriver av Niels G. Brodtkorp, eier av Tjøttagodset og stamfar til Brodtkorbslekten på Helgeland

Han ble allerede året etter at han kom nordover gift med Anna Marie Bech, datter av handelsmann Peder Kristian Bech i Vefsn. Han kjøpte gården Offersøy av en av sin kones slektninger, og eide jord på Offersøya til en matrikkelskyld av 4 våg. Han bygde et nytt hus på gården, og hadde en stor husholdning. I 1801 bodde det 30 mennesker på gården, blant annet tre kontorbetjenter, sju drenger og 11 piker.

Holst og hans sønner ble store landeiere på Helgeland. Han hadde kjøpt en del eiendommer og arvet noe av sin svigerfar, og i 1807 kjøpte han *Vefsnrydningene* for 2020 rdl. etter sin svoger Andreas Christian Bech. Axel Coldevin beskriver dette som «et av de mest verdifulle godskompleks på Helgeland». I 1818 ble Alexander Holst liknet for 1000 rdl., noe som var en av de høyeste inntektene på Helgeland. Holst forpaktet også en tid Kongetienden på Helgeland.

I krigsårene 1811&ndash;12 tok Holst og biskop Mathias Bonsak Krogh, prost Arnoldus Schytte og flere i samarbeid med Det Kongelige Selskap for Norges Vel initiativ til lokale *sogneselskaper* i Nordland som skulle avhjelpe krigsnøden ved å oppfordre til dyrking av hamp, kålrabi og poteter. I 1817 ga Holst en gave til Universitetet på 1000 rdl.

Holst ble valgt til stortingsrepresentant for Nordlands amt i 1818. I 1815 var han andre vara til Stortinget.

Etter Holsts død i 1831 ble det funnet et løst ark hvor han hadde nedskrevet noen biografiske opplysninger om seg selv og sin familie, blant annet en opptegnelse over hvem som var fadder for alle barna. Det slutter med ordene:

Holst hadde 10 barn. Hans eldste sønn Hans Holst overtok gården på Offersøy, men flyttet senere til Salten da han ble fogd der. Våningshuset Alexander Holst hadde latt oppføre brant ned til grunnen i 1837. Hans var gift med Hanna Walnum, datter av Jonas Walnum fra Nord-Herøy. Sønnen Fredrik Moltke Holst ble gift med Hanna Krogh, datter til biskop Krogh, og kjøpte Belsvåg av svigerfaren. Christian Holst var proprietær og slo seg ned på Sømnes. Holsts sønnesønn Alexander Holst d.y. (sønn av Fredrik) var også sorenskriver på Helgeland, i perioden 1859&ndash;74., den første sorenskriver i *Nordre Helgesland* etter at sorenskriverområdet ble delt. Blant Holsts andre etterkommere kan nevnes Johan Throne Holst, Henning Throne-Holst og Harald Throne-Holst

## Referanser




## Litteratur
*  
* 
* 
* 

## Eksterne lenker
*
Grøften

**Grøften** er en restaurant med tradisjoner, beliggende i forlystelsesparken Tivoli i København på Sjælland.

Restauranten åpnet i 1874 under navnet *Teatercafeen*, men ble på folkemunne gjerne kaldt *Grøften*. 
Grøftens kulinariske spise er blant andre *skipperlabskovs*, *[[Strandreke|friskpillede fjordrejer]]* samt *italiensk inspirerte retter*.

Grøften legger gjerne bord til kjente personligheter, og det danske Fremskridtspartiet ble stiftet her i 1972 av bornholmeren Mogens Glistrup.

## Referanser


## Eksterne lenker
* Grøftens hjemmeside. Besøkt 27. juni 2013
Thomas Chrowder Chamberlin

**Thomas Chrowder Chamberlin** (født 25. september 1843 i Mattoon i Illinois, død 15. november 1928 i Chicago) var en amerikansk geolog.

Han var lærer og professor i naturvitenskap og geologi ved flere høyskoler og universitet, som for eksempel i Beloit og Madison i Wisconsin. I 1893 ble han president for University of Chicago. Han var også grunnleggeren av *The Journal of Geology* som han i flere år var redaktør for.

## Referanser


## Kilder
*
Forest Ray Moulton

**Forest Ray Moulton** (født 29. april 1872 i Le Roy i Michigan, død 7. desember 1952 i Wilmette i Illinois) var en amerikansk astronom. Sammen med Thomas Chamberlin er han kjent for planetesimal-hypotesen som går ut på at planeter voks frem fra mindre legemer som de kalte planetesimaler.

I løpet av det første tiåret av det tyvende århundre ble ytterligere noen mindre satellitter oppdaget i bane rundt Jupiter. Moulton foreslo at disse faktisk var gravitasjonelt fangede planetesimaler – en teori som har blitt allment akseptert blant astronomer.

## Utgivelser
:*Et utvalg av hans utgivelser*:
* *An Introduction to Astronomy* (1905)
* *Descriptive Astronomy* (1912)
* *Periodic Orbits* (1920)
* *New Methods in Exterior Ballistics* (1926)
* *Differential Equations* (1930)
* *Astronomy* (1931)
* *Consider the Heavens* (1935)

## Referanser


## Eksterne lenker

* 
* JRASC '''47''' (1954) 84 (obituary)
* PASP '''65''' (1954) 60 (obituary)
*
James Hopwood Jeans

**James Hopwood Jeans** (født 11. september 1877 i Ormskirk i Lancashire, død 16. september 1946 i Dorking i Surrey) var en britisk fysiker, astronom og matematiker.

Fra 1905 til 1909 var han professor i praktisk matematikk ved Princeton University i USA. Han foreleste på universitetet i Cambridge fra 1910 til 1912, og på universitetet i Oxford i 1922. Jeans var sekretær i Royal Society fra 1919 til 1929. Fra 1934 var han professor i astronomi ved Royal Institution i London. Jeans gjorde viktige arbeid innen fysikk og astrofysikk. Han er spesielt kjent for loven sin for energistråling fra et svart legeme, og arbeidet om opphavet til solsystemet, dannelser av dobbeltstjerner og tilstanden i det indre av en stjerne. 

Blant bøkene hans er *The Mysterious Universe* (1930), *The Stars in their Courses* (1931, norsk oversettelse *Det store univers*), *Through Space and Time* (1934) og *Physics and Philosophy* (1942).

## Referanser


## Kilder
*
Otto Schmidt

**Otto Juljevitsj Schmidt** () (1891–1956) var en sovjetisk vitenskapsmann, matematiker, astronom, geofysiker, statsmann, akademiker, Helt av Sovjetunionen (27. juni 1937) og medlem av kommunistpartiet.

Schmidt er blant annet kjent for sin hypotese om dannelsen av jorden og andre planeter i solsystemet.

## Referanser


## Kilder
* Aleksey E. Levin, Stephen G. Brush *The Origin of the Solar System: Soviet Research 1925–1991*. AIP Press, 1995. ISBN 1-56396-281-0
* Brontman, L.K. *On top of the world: the Soviet expedition to the North pole, 1937–1938*, New York, 1938.
* McCannon, John. *Red Arctic: Polar Exploration and the Myth of the North in the Soviet Union, 1932–1939*. New York: Oxford University Press, 1998.
* *Otto Iul'evich Shmidt: Zhizn' i deiatel'nost*'. Moscow: Nauka, 1959.

## Eksterne lenker
*
Endre Witzøe

**Endre Magnus Witzøe** (født 20. april 1875 i Kristiansund, død 1. april 1934 i Kvernes) var en norsk skipsmegler, assurandør og politiker (H). Han var stortingsmann for kjøpstedene i Møre fylke 1925–1933.

Han ble født på Nordlandet i Kristiansund, men vokste opp i Aure som sønn av gårdbruker Endre Arntsen Witzøe (Vitsø) og hustru Eli Arntsdatter Quikne (Kvikne). Foreldrene kom opprinnelig fra Hemne prestegjeld. Morbroren Johan Kirksæter var stortingsmann. Skuespillerinnen Tordis Maurstad (født Witzøe) var hans niese.

Etter middelskolen i Kristiansund begynte han som kontorist. Han hadde et utenlandsopphold hos et sjøforsikringsselskap i Berlin fra 1896 til 1898, hvorpå han ble fullmektig ved G. Gravems sjøassuranse-, agentur- og skipsmeglerforretning i hjembyen. I 1899 etablerte han sin egen sjøassuranse- og befraktningsvirksomhet, samtidig som han ble disponent i Møre Skjærgaards Dampskibsaktieselskab med rutegående post- og passasjertrafikk til Hitra, Frøya, Smøla og Romsdalen. Witzøe utvidet virksomheten med dampskipsekspedisjon, spedisjon, sjøassuranse og befraktning, spesielt av sild.

Han var børskommissær ved Kristiansunds børs fra 1919, tysk visekonsul i Kristiansund fra 1922 og formann i direksjonen (styret) i Kristiansund og Nordmøre Forretningsbank fra 1926.

Witzøe var medlem av Kristiansund bystyre 1923–1928 og stortingsmann for kjøpstedene i Møre fylke (Ålesund, Molde og Kristiansund) 1925–1933. Han var medlem av Stortingets jernbanekomité 1925–1927, formann i Stortingets lønningskomité 1928–1930 og medlem av Stortingets administrasjonskomité 1931–1933.

Han giftet seg i 1900 med Alvilde (Willa) Constance Andersen, datter av skipper Carl Andersen og Agathe Sortland. Han døde av et hjerneslag i påsken 1934, mens han oppholdt seg på familiens landsted i Kvernes. Han ble begravet fra hjemmet, Villa Rogne, i Kristiansund den 7. april.

## Referanser


## Eksterne lenker
*
Gossler Islands

**Gossler Islands** (*Gossler-øyene*) er en øygruppe i Antarktis som ligger 1,5&nbsp;nautiske mil vest for Cape Monaco på Île Anvers i Det antarktiske arkipel. De strekker seg over 3&nbsp;nautiske mil fra nord til sør. De ble oppdaget og navngitt av en tysk ekspedisjon under ledelse av Eduard Dallmann 1873–74 til ære for bankierfamilien Gossler i Hamburg. Ekspedisjonen var finansiert av *Deutsche Polar-Schifffahrtsgesellschaft*, hvor Ernst Gossler (1838–1893) var en av eierne.

## Referanser
Jiuding Shan

**Jiuding Shan** er et fjell i provinsen Sichuan i Folkerepublikken Kina. Det ligger i Daxuefjellene, del av et komplisert fjellsystem i vestlige Sichuan, langs østre rand av Tibetplatået.

Jiuding Shan er 4969 moh. 

## Eksterne lenker
* "Jiuding Shan, China" on Peakbagger
Stakkevollan Coop Prix Arena

**Stakkevollan Coop Prix Arena** er hjemmebanen til fotballaget Stakkevollan IF i Tromsø. Denne var tidligere en gammel grusbane, men er i dag oppgradert til moderne kunstgress. Fotballbanen har et tilhørende klubbhus. Navnet kommer fra butikken som ligger like ved.

Fotballbanen ligger ved Utsikten på Stakkevollan i Tromsø helt på nordsiden av Tromsøya. Den er kjent for å ha skygge i hver kamp som spilles på ettermiddagen. Stakkevollan Coop Prix Arena har en kapasitet på 122, pluss VIP plasser som utgjør 10 plasser. Det selges kaffe og vafler der ved hjemmekamper.
Robert Sæther

**Robert Sæther** (1875–1956) var en norsk skolemann og politiker (H).

Han var bondesønn, og tok eksamen ved Elverum lærerskole i 1895 og Statens gymnastikkskole i 1903. Sæther var lærer i Vanylven, Surnadal og Kristiansund, deretter skoleinspektør i Kristiansund 1920–1944. Han fratrådte formelt for aldersgrensen i 1945, men ble avsatt av okkupasjonsmakten under den andre verdenskrig i 1944.

Han var medlem av Kristiansund bystyre 1911–1945, herunder ordfører 1917–1919 og 1926–1934. I sin første periode som ordfører representerte han Venstre, som også nominerte ham til Stortinget i 1918. Sæther meldte overgang til Høyre i 1920-årene, trolig grunnet vansker med renominasjon. Sæther forsøkte å bli nominert til Stortinget fra kjøpstedene Ålesund, Molde og Kristiansund i 1933, men nådde ikke opp, trolig som følge av motstand i Ålesund Høyre. Han var senere innvalgt på Stortinget fra kjøpstedene 1937–1945, og møtte som medlem i Stortingets kirke- og skolekomité. Han var også faglig representant i Kristiansund skolestyre.

## Referanser


## Eksterne lenker
*
Eva Karin Gråberg

**Eva Karin Gråberg** (født 27. august 1958) er en norsk lokalpolitiker for Arbeiderpartiet. Hun var i perioden 2003–11 varaordfører i Rauma kommune. Fra 1995 var hun medlem av kommunestyret og formannskapet. Hun stilte ikke til valg i 2011. 

Gråberg er lærer av yrke. Hun har vært rektor ved Måndalen oppvekstsenter, men valgte i 2013 å gå tilbake i vanlig lærerstilling.

## Kilder

* «Slutter som enhetsleder i Måndalen» , *Åndalsnes avis* 27. juni 2013; besøkt 27. juni 2013.
* «Sier nei til mer politikk» , *Åndalsnes avis* 10. februar 2011; besøkt 27. juni 2013.
Bernt Venås

**Bernt Venås** (født 1957) er en norsk lokalpolitiker for Senterpartiet. Ved kommunevalget 2011 var han partiets ordførerkandidat i Surnadal kommune. Valgresultatet gjorde ham til gruppeleder for det største opposisjonspartiet.

## Kilder

* «Venås utfordrer Otnes», *Tidens Krav* 13. januar 2011; besøkt 27. juni 2013.
* «Disse skal styre Surnadal de neste fire åra», *Trollheimsporten* 13. oktober 2011; besøkt 27. juni 2013.
Steinar Reiten

**Steinar Reiten** (født 1963) er en norsk politiker (KrF). Han var stortingsrepresentant for Møre og Romsdal fra 2017 til 2021.

## Bakgrunn og utdannelse
Han er født og oppvokst i Molde. Reiten har lærerutdannelse fra Volda lærarhøgskule og har vært lærer ved Bjerkely folkehøyskole og senere Averøy ungdomsskole.

Han er sønnesønn av Sverre Reiten, en av Kristelig Folkepartis første stortingsrepresentanter.
Hans mor, Agnes Reiten, møtte som vararepresentant for Kjell Magne Bondevik mens han var statsråd i Willoch-regjeringen (1985–1986). Morfaren Hans Lindal var emissær og sekretær i Kristne Arbeidere.

## Politisk arbeid
Han har vært kommunepolitiker i Åsnes og senere i Averøy.

Ved fylkestingsvalget 2011 var han partiets listetopp i Møre og Romsdal. Ved konstituering av fylkestinget var han mindretallets kandidat til varaordførervervet (23 mot 24 stemmer).

I periodene 2009–13 og 2013-17 var han første vararepresentant på Stortinget for Møre og Romsdal KrF. Tidligere, i 2001–05 var han andre vararepresentant for Hedmark KrF. Reiten har i perioder møtt ganske mye på Stortinget, blant annet som følge av sykdom hos KrFs faste stortingsrepresentant.

I nominasjonsprossen i fylkespartiet til KrF høsten 2016 var han kandidaten med klart mest støtte fra lokallagene. Den 3. desember 2016 ble han valgt til førstekandidat for KrF i stortingsvalget 2017. Reiten ble den første nordmøringen som toppet lista i et stortingsvalg for Møre og Romsdal KrF. Han søkte ikke renominasjon foran stortingsvalget i 2021, og gikk tilbake til skoleverket.

I sitt politiske engasjement har han vektlagt viktigheten av å representere hele fylket når man er valgt til fylkesting eller stortingsverv. I et intervju i sammenheng med nominasjonen som førstekandidat for KrF i 2017 fremhevet han dette, sammen med viktigheten av at partiet fremhever "kristenarven og impulser fra den kristne lekmannsrørsla" og at han ønsker "en godt utbygd velferdsstat, men der det også må være plass for valgfrihet, blant annet når familier skal velge omsorgsordninger for egne barn".

## Referanser


## Eksterne lenker
*
Olav Egil Tomren

**Olav Egil Tomren** (født 3. juli 1957) er en norsk lokalpolitiker for Kristelig Folkeparti. Ved kommunevalget 2011 var han partiets toppkandidat i Vestnes kommune. Etter valget var han opposisjonens ordførerkandidat og fikk 11 stemmer (Krf, H, Frp) av 23.

Tomren er kirkeverge i Vestnes kommune.

## Kilder
* «Tomren på topp for Vestnes KrF» , *Romsdals Budstikke* 8. februar 2011; besøkt 28. juni 2013.
* Protokoll fra konstituerende møte i kommunestyret 27. oktober 2011; besøkt 28. juni 2013.
Torstein Olsen

**Torstein Olsen** er en norsk økonom og embetsmann. Han har vært direktør for Nasjonal kommunikasjonsmyndighet (Nkom,  tidl. Post- og teletilsynet), fra august 2011 til oktober 2017. Han har jobbet i Nkom siden 1995 og jobber nå som fagdirektør i etaten..

Torstein Olsen er utdannet cand. oecon. fra Universitetet i Oslo i 1986, og har arbeidet blant annet i Olje- og energidepartementet og Kredittforetakenes Forening/Bankforeningen. I Post- og teletilsynet har han ledet Posttilsynsavdelingen og Tjenestemarkedsavdelingen.

## Referanser
Unni Gifstad

**Unni Merete Gifstad** (født 22. september 1963) er en norsk lokalpolitiker for Arbeiderpartiet. Hun blei 15. april 2011 valgt til fylkesråd for utdanning i Nordland. Hun trakk seg fra vervet 14. juni 2012.

Gifstad har en mastergrad i  Business and Administration, strategisk ledelse. Fra 2005 til 2011 var hun prosjektleder i Statens vegvesen. 

## Kilder

* «Ny fylkesråd for utdanning», Nordland fylkeskommunes nettsted 15. april 2011; besøkt 27. juni 2013.
* «Trekker seg», *Lofotposten* 14. juni 2012; besøkt 27. juni 2013.
Wimbledon-turneringen 2013

**Wimbledon-turneringen 2013**, den 127. Wimbledon-turneringen, ble arrangert på All England Lawn Tennis and Croquet Clubs utendørs gressmatte i Wimbledon i London. Turneringen ble avviklet i perioden 24. juni til 7. juli 2013. 
## Menn
### Åttendelfinaler

### Kvartfinaler

### Semifinaler

### Finale

## Damer
### Åttendelfinaler

### Kvartfinaler

### Semifinaler

### Finale

## Double
### Double menn

### Double damer

## Eksterne lenker
*
Tove Mette Bjørkmo

**Tove Mette Bjørkmo** (født 28. oktober 1961) er en norsk lokalpolitiker (Ap) som fra 2015 til 2019 var ordfører i Sortland kommune. Hun har tidligere vært fylkesråd for samferdsel i Nordland.

Bjørkmo var medlem av Sortland kommunestyre fra 1995 til 2011, de siste åtte åra også av formannskapet.

Hun var fra 2001 ansatt som partisekretær i Nordland Arbeiderparti. Før dette jobba hun i AOF, i Sortland kommune og i Nordland fylkeskommune.

## Eksterne lenker
*
Arve Knutsen

**Arve Lennart Knutsen** (født 17. juni 1953) er en norsk lokalpolitiker for Kristelig Folkeparti. Han har vært fylkesråd for næring i Nordland. Fra høsten 2015 har han vært fylkesvaraordfører i Nordland.  

Han var medlem av Bodø kommunestyre fra 1991 til 2003, fra 1999 som KrFs gruppeleder. Fra 2003 er han medlem av Nordland fylkesting.

Knutsen er utdanna innen regnskap og revisjon og har vært ansatt i Oras Nordland siden 1977, fra 1999 som daglig leder.

## Kilder

* Presentasjon på Nordland fylkeskommunes nettsted; besøkt 27. juni 2013.
Hanne C.S. Iversen

**Hanne Caroline Simonsen Iversen** (født 1977) var en norsk politiker for Fremskrittspartiet. Hun ble 16. desember 2015 utnevnt til statssekretær for Sylvi Listhaug i Justis- og beredskapsdepartementet i Erna Solbergs regjering. Hun gikk av 20. desember 2016. 

Iversen var i perioden 2007–2011 varaordfører i Harstad kommune. Fra 2011 var hun medlem av formannskapet.

Fra 2001 har Iversen vært vararepresentant til Stortinget for Troms FrP, de første åtte åra fjerde vara og fra 2009 første vara. I perioden 2013–2017 var hun tredje vara til Stortinget. I perioden 2017–2021 var hun andre vara til Stortinget.

I januar 2019 ble Iversen dømt til 75 dagers ubetinget fengsel for underslag, etter å ha underslått penger fra Troms FrP.

## Referanser


## Eksterne lenker
*
KNA-hotellet i Oslo

**KNA-hotellet i Oslo**, tidligere også skrevet K.N.A.-hotellet og kalt **KNA-gården**, seinere også **Scandic Hotel KNA** og **Scandic Solli**, er et hotell og en bygård som ligger i Parkveien og Cort Adelers gate på Ruseløkka i Oslo sentrum, ikke langt fra Solli plass. Bygningen ble reist av Kongelig Norsk Automobilklub (KNA) da bilorganisasjonen feiret 25-årsjubileum i 1932.

Huset ble tegnet i funksjonalistisk stil av arkitekt Magnus Poulsson og rommet hotell, klubblokaler og kontorer. Under andre verdenskrig hadde det tyske Wehrmacht hovedkvarter i bygget. Huset utvidet med et tilbygg i 1951. Scandic KNA, som inngår i hotellkjeden Scandic Hotels, ble delvis oppusset i 2008. KNA har fortsatt hovedkontor i Cort Adelers gate 16.


File:KNA-hotellet OB.NW1122.jpg|«K.N.A.-hotellet» i Oslo omkring 1955
File:Oslo handelsgymnasium2.jpg|Oslo handelsgymnasium med Parkveien (i midten) opp forbi Ankerparken, KNA-hotellet (oppe til høyre) og Cort Adelers gate.  


## Se også
* Doblouggården, en bygning i Dronningens gate i Oslo bygd i 1933 og også kalt KNA-huset 
## Referanser


## Eksterne lenker
* Historiske bilder av K.N.A.-hotellet i Oslo
* Reklamesider for Scandic Hotel KNA
* Stor-Oslo Eiendom om rehabilitering av hotellet i 2012
*
Retthelltjernet

**Retthelltjernet** er et tjern som ligger på toppen av Nordkleiva, på Krokskogen i Hole kommune, Buskerud, nederst i lia under den gamle setergrenda Retthella. For å komme dit kan man enten bruke Dronningveien fra Sundvollen, som er en avgiftsbelagt bomvei for motorisert ferdsel, eller man kan gå opp Krokkleiva til Kleivstua. Retthelltjernet ligger nordøst for Kleivstua.
Peter Christian Boye

**Peter Christian Boye** (født 4. mars 1790 på Kongsberg, død 23. juli 1880 i Asker) var en norsk sogneprest og politiker som var stortingsmann for Nordre Trondhjems amt (Nord-Trøndelag) 1836–1838.

Han var sønn av Engelbreth Boye og Dorothea Sophie Styhr. Blant søsknene hans var rektor og stortingsmann Mathias Andreas Boye og prest og salmedikter Casper Johannes Boye. Faren kom fra København og var rektor ved latinskolen på Kongsberg og senere ved katedralskolen i Trondhjem. Deres farbror var filosof og rektor Johannes Boye, og litterat Adolph Boye var deres fetter.

Peter Christian Boye og brødrene hans gikk katedralskolen i Trondhjem mens faren var rektor der. Etter teologisk embedseksamen i 1813 fikk han en undervisningsstilling ved katedralskolen. I 1816 ble han utnevnt residerende kapellan på Støren og giftet seg i 1818 med Justine Bolette Bull, datter av Størens sogneprest Nils Rosing Bull. De fikk seks barn før hun døde i 1829.

Boye hadde et prestekall i Sør-Aurdal fra 1823 til han i 1829 ble sogneprest i Overhalla. Fra 1831 var han også prost i Namdalen. Han sørget for å få den «råtne og aldeles kassable» hovedbygningen på Grande prestegård i Overhalla takstert, hvorpå man fant bygningen verdiløs og fikk reist en ny. Grande var prestegård fra reformatsen i 1589 og frem til 1875. Mens han bodde i Overhalla, giftet han seg også med Karen Birgitte Wille, datter av avdøde stiftsprost Hans Jacob Wille i Trondhjem, men hun døde året etter. I 1832 giftet han seg for siste gang med Elise Kristine Bull, søster av hans første hustru.

Ved stortingsvalget i 1835 ble Boye valgt til stortingsmann fra Nordre Trondhjems amt, og møtte på det 8. ordentlige storting fra 1. februar til 8. juli 1836 og på det 4. overordentlige storting fra 13. oktober 1836 til 24. januar 1837. Under de to tingsamlingene satt Boye i henholdsvis Stortingets kirkekomité og Stortingets næringskomité.

I 1835 ble Boye utnevnt til sogneprest på Jevnaker med bolig på Jevnaker prestegård, fra 1838 til 1851 også som prost i Ringerike og Hallingdal. I 1859 tok han avskjed som prest og bosatte seg på gården Hofstad i Asker. Han døde der i 1880, 90 år gammel, og ble begravet på Vår Frelsers gravlund.

## Referanser


## Eksterne lenker
*
FNs fredskommisjon

**FNs fredskommisjon** er en rådgivende organisasjon som skal støtte fredsinitiativ i land som nylig har vært gjennom krig og konflikt.
Dronningveien (Hole)

**Dronningveien** er en cirka 5 km lang bilvei i Hole kommune, Buskerud, som er anlagt mellom Sundvolden Hotel i Sundvollen og Kleivstua på toppen av Krokkleiva på Krokskogen. Det er fri ferdsel opp til boligfeltene i Grøndokka, men ovenfor er veien avgiftsbelagt. Veien sto ferdig i 1966.

Dronningveien er farbar for motoriserte kjøretøy gjennom hele året. På veien opp mot Kleivstua passeres Nordkleiva og Kronprinsens utsikt. Sistnevnte ligger helt i begynnelsen (nær krysset med Dronningveien) av den bom-belagte veien (kun privat ferdsel) som fører opp til Retthelltjernet og setergrenda Retthella.

På toppen av Krokkleiva begynner også Kongeveien over Krokskogen, ca. 12 km vei til Lommedalen i Bærum. 

## Referanser
Slettøya

**Slettøya** er en av to småøyer som ligger i Kroksundet, mellom Steinsfjorden og Tyrifjorden, i Hole kommune, Buskerud. Over øya går Europavei 16, mellom Oslo og Hønefoss, i bru - Kroksund bru. Naboøya i sundet heter Sundøya og er større.

Slettøya rommer ei mindre hytte.

## Se også
* Sundvollen
Grøndokka

**Grøndokka** er et boligområde i Hole kommune, Buskerud. Området ligger i langs nedre del av Dronningveien i Sundvollen, på grensen mot Krokskogen, og preges av enebolig- og rekkehusbebyggelser. Ovenfor boligfeltet stiger Krokkleiva og Nordkleiva bratt opp mot den gamle setergrenda på Retthella og kurs- og konferansehotellet Kleivstua på Krokskogplatået. Nedenfor ligger Sundvolden Hotel, Kroksundet mellom Steinsfjorden og Tyrifjorden med de to småøyene Sundøya og Slettøya.

## Eksterne lenker
* Grøndokka i Hole (Kartverket)
Mathias Andreas Boye

**Mathias Andreas Boye** (1796–1872) var en norsk politiker, redaktør, skole- og embedsmann.

Han var sønn av skolemannen Engelbreth Boye og Dorothea Sophie Styhr. Blant søsknene hans var prestene Peter Christian Boye og Casper Johannes Boye. Faren kom fra København og var rektor ved latinskolen på Kongsberg, der Mathias Andreas ble født, og senere ved katedralskolen i Trondheim.

M.A. Boye gikk katedralskolen i Trondheim og studerte så i København. Han ble adjunkt ved Drammens lærde skole i 1817 og overlærer i 1819. I 1825 ble han konstituert som rektor ved Kristiansand katedralskole, med løfte om fast ansettelse så snart han tok embedseksamen. Boye tok aldri eksamen, men ble sittende som rektor frem til 1849.

Boye var mer interessert i politikk enn i skolen, og han satt som redaktør i byens avis *Kristiansands Stiftsavis og Adressekontors-Efterretninger* fra 1827 til 1836, varamann på Stortinget for avdøde Anders Corneliussen i 1833 og ordfører i Kristiansand fra 1838 til 1839.

I 1849 ble han tollkasserer i Kristiansund, og i 1858 gikk han over til samme stilling i Larvik.

Boye var stortingsmann for Kristiansund fra 1857 til 1858 og satt i Lagtinget og Stortingets tollkomité.
 
Boye ble utnevnt til ridder av St. Olavs Orden i 1868.

## Referanser
13. serierunde i Adeccoligaen 2013

**13. serierunde i [[Adeccoligaen 2013]]** startet lørdag 22. juni kl 15:30 med  mot . 6 kamper ble spilt søndag 23. juni og runden ble avsluttet mandag den 24. juni kl 19:00 med  mot .

## Fakta

## Eksterne lenker
*https://sportsresultater-beta.nrk.no/fotball/turneringer/6/2013/kamper
Veslekroken (Oslo)

**Veslekroken** (1–19, 2–10) er en vei i Ullern bydel i Oslo, tilhørende Montebello-Hoff delbydel og Abbedikollen grunnkrets. Veien er en blindvei som går fra Bekkefaret. Tidligere hadde veien direkte avkjøring fra Ullernchausseen.

Navnet ble vedtatt i 1936, tidligere hadde veien nr. 959.

I tomannsboligen i nr. 1 bodde i 1942 Gerda Tanberg, som gjemte unna og reddet 14 jødiske barn og hindret at de ble sendt til Auschwitz.

## Referanser


## Litteratur
* 

## Eksterne lenker
*
Elias Winther Jørgensen

**Elias Winther Jørgensen** (født 6. september 1771, død 3. desember 1838) var en norsk godseier og 2. representant fra Jarlsberg grevskap til det første ordentlige Storting i 1815.

## Referanser


## Kilder
* 
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K, side 462-463, digital utgave

## Eksterne lenker
*
Kroksund bru

: *Må ikke forveksles med [[Kroksundbrua]] i Marker kommune.*

**Kroksund bru** er ei to-felts veibru langs Europavei 16 som løper mellom Sundøya og Slettøya, to småøyer som ligger i Kroksundet mellom Tyrifjorden og Steinsfjorden i Hole kommune, Buskerud.

Den første brua over Kroksundet sto ferdig i 1807 og må sees i sammenheng med byggingen av den bergenske kongevei mellom Lommedalen og Sundvollen over Krokskogen. Peder Anker ville legge den bergenske hovedvei over Ringerike og sørget for å anlegge broen. Den ble åpnet fram til Sundvollen i 1805, der det var sundsted. Arbeidene med å bygge ei bru ble startet av militære mannskaper alt i 1806, men de rakk bare å få østre fylling mellom Sundvollen og Sundøya ferdig, før krigen med Sverige satte en stopper for det videre arbeidet.

Den første brua var ei flytebru gjort av tømmer, med en lem midt på som kunne løftes slik at båttrafikken kunne passere sundet. Utpå 1850-tallet ble det gjort ei ny steinbru der, og denne står fortsatt, i det den utgjør fundament for dagens to-feltsbru. Den gamle steinbrua, som hadde sterkt hvelvet veibane, er nå gang- og sykkelbru og synes lett fra vannsidene. Det lengste spennet på den gamle steinbroen ble sprengt 12. april 1940 for å hindre tysk fremrykning.

I dag er det fyllinger mellom Sundvollen og Sundøya og mellom Slettøya og Kroksund slik at det kun er bru mellom de to øyene. Midt under brua er det passasje for båttrafikken gjennom en større åpning i den gamle steinbrua.

Steinsfjorden har største dyp på 22 meter nord for Ulvøya, mellom Ulvøya og Storøya er det opp til 8 meter dypt med 2,5 meter dyp under Kroksund bru.

## Referanser
Ola Bøe-Hansen

**Ola Bøe-Hansen** (født 8. august 1969) er en norsk marineoffiser og forfatter.

Han har gitt ut en rekke bøker, deriblant *Et rikt liv i fedrelandets tjeneste* (2001) og *Sjøkrigens skjebner* (2005). Bøe-Hansen er en hyppig benyttet ekspertkommentator i en rekke norske medier.

## Referanser
Kristoffer Kanestrøm

**Kristoffer Kanestrøm** (født 18. juli 1983 i Tromsø) er en norsk lokalpolitiker (FrP). Han var i perioden 2011–2015 byråd for helse og omsorg i Tromsø kommune. Han var også byrådets nestleder.

Kanestrøm har sittet fire perioder i Tromsø kommunestyre, og han er fra 2019 valgt for sin femte periode, siden han ble innvalgt første gang i 2003.

I perioden 2003–2007 var han medlem av oppvekstkomiteen. 

I perioden 2007–2011 var han medlem av formannskapet.

I perioden 2011–2015 var han byråd for helse og omsorg.

I perioden 2015–2019 var han medlem av helse- og velferdskomiteen.

I perioden 2019–2023 er han medlem av helse- og velferdsutvalget.

Kristoffer Kanestrøm har også to perioder bak seg som representant i Troms fylkesting, fra 2007–2011 og 2011–2015.

I perioden 2009–2013 var Kanestrøm andre vararepresentant til Stortinget for Troms FrP. I samme periode var han også medlem av Kringkastingsrådet i NRK.

Kanestrøm var varamedlem i Tromsøysund menighetsråd 2011–2015.  Fra 2015 har Kanestrøm vært leder i Tromsøysund menighetsråd.

## Referanser


## Eksterne lenker
* Presentasjon på Tromsø kommunes nettsted 5. oktober 2012; besøkt 28. juni 2013.
* Biografi på Stortingets nettsted; besøkt 28. juni 2013.
* «FpU-veteran med toppverv!», på FpUs nettsted 27. oktober 2011; besøkt 28. juni 2013.
Heime nå

***Heime nå*** er et musikkalbum utgitt i 2013 av Maria Arredondo i samarbeid med Martin Halla. Albumet er utgitt på Universal Music Group. Albumet fikk terningkast 2 i *[[Verdens Gang]]* og 3 i *[[Dagbladet]]*.

## Sporliste
# «Det jeg har gitt fra meg» (Christian Ingebrigtsen/Gaute Ormåsen)
# «Heime nå» (Anne Takle/Kristin Tungland)
# «Småsteine» (Sigvart Dagsland/Karoline Krüger/Mike McGurk)
# «Håp» (Jo Nesbø)
# «Vær hos meg» (Anne Takle/Brendan Graham)
# «Drømmeland» (Anne Takle/Kari Iveland)
# «Blå kaprifol» (Sigvart Dagsland/Mike McGurk)
# «Magnetisme» (Anne Takle/Brendan Graham)
# «Den fineste dagen» (Anne Takle/Kari Iveland)
# «Min sang» (Elin Nygård)

## Medvirkende
### Musikere
* Maria Arredondo - sang, kor
* Bernt Rune Stray - gitarer
* Jonny Sjo - bass 
* Frode Berg - bass 
* Kjetil Bjerkestrand - keyboard
* Bjørn Erik Pedersen - keyboard
* Torjus Vierli - keyboard, piano
* Stian Carstensen - trekkspill, banjo
* Børre Flyen - trommer, perkusjon 
* Rolf Wam Fjell - trommer
* Martin Halla - sang på *Vær hos meg*

## Referanser


## Eksterne lenker
* Albumet hos Universal Music
Anna Amdal Fyhn

**Anna Amdal Fyhn** (født 14. september 1946) er en norsk lokalpolitiker for Høyre. Hun er fra høsten 2011 byråd for utdanning i Tromsø. 

Fyhn var kommunestyremedlem og Høyres gruppeleder i perioden 2003–07. Hun satt på fylkestinget i Troms fra 1995 til 2002. Hun har også vært medlem av Asker kommunestyre og varamedlem av Akershus fylkesting.

I perioden 2001–05 var hun første vararepresentant til Stortinget for Troms Høyre. Hun møtte i alt 14 dager.

Fyhn er utdanna sjukepleier og jordmor. Hun har jobba ved Norsk Sykepleierforbunds hovedkontor i ti år. Fra 1995 til 2002 var hun pleie- og omsorgssjef i Tromsø kommune. Fra da og til hun blei byråd, hadde hun andre kommunale stillinger, sist som leder av rehabiliteringstjenesten.

Fyhn var gift med avdøde politimester Truls Fyhn.

## Kilder
* Presentasjon på Tromsø kommunes nettsted 5. oktober 2012; besøkt 28. juni 2013.
* Biografi på Stortingets nettsted; besøkt 28. juni 2013.

## Eksterne lenker
*
Martin Halla

**Martin Halla** (født 1988) er en norsk sanger og låtskriver.

## Musikalsk virke
Halla ble kjent for et større publikum da han deltok i vokalistkonkurransen ''The Voice Norge'' våren 2012, og vant konkurransen den 25. mai 2012. Hans mentor under TV-showet var Magne Furuholmen, som også er kreditert som låtskriver for «Dragonfly» på EP-en *Release Me* (2012) samt flere av sangene på Hallas debutalbum *Winter Days* (2013).

Halla medvirket også på Maria Arredondos album *[[Heime nå]]* (2013). 

I 2015 var han en av deltagerne i fjerde sesong av NRK-programmet ''Stjernekamp''.

Sammen med de tidligere Highasakite-medlemmene Øystein Skar og Marte Eberson dannet han i 2018 bandet LÖV.

Etter noen års pause fra rampelyset, der han blant annet tok en master i Jazzvokal på Griegakademiet ved Universitetet i Bergen, kom Halla i 2024 med albumet *Vi vet vi taper.* Plata er skrevet og spilt inn i samarbeid med Roar Nilsen (Minor Majority). Halla deltok som gjesteartist på Minor Majoritys turné samme år.

## Diskografi

### Album

* 2013: *Winter Days* (Universal Music)
* 2024: *Vi vet vi taper* (Virgin Music)

### Singler, EP

* 2012: «Take It With Me» – singel (Universal Music)
* 2012: *Release Me* – EP (Universal Music)

### Med LÖV

* 2020: *Nostalgia* (Need Music Records)

### Medvirker på

* 2015: «Når Båten Seiler Inn» – singel (Kirkens Nødhjelp)
* 2015: *Norske Radiohits*, med låta «Illuminate The Sky» (Universal Music)
* 2016: Bendik Hofseth – *IX 25 År*, på låta «Preparing Myself» (C+C Records)
* 2016: Marte Eberson – *Mad Boy* (Name Music)
* 2024: Espen Horne – *The Anatomy Of Serene Eloquence*, på låta «Den Franske Gitaren» (Wah Wah 45s)

## Referanser


## Eksterne lenker
*
Britt Hege Alvarstein

**Britt Hege Alvarstein** (født 24. juli 1960 i Mo i Rana) er en norsk lokalpolitiker for Fremskrittspartiet. Hun er fra høsten 2011 byråd for byutvikling i Tromsø. 

Alvarstein hadde før dette sittet i kommunestyret siden 2003. 

Hennes yrkesbakgrunn er fra bankvesenet og anleggsbransjen.

## Kilder
* Presentasjon på Tromsø kommunes nettsted 5. oktober 2012; besøkt 28. juni 2013.
Line Fusdahl

**Line Cathrine Fusdahl** (født 9. mars 1957) er en norsk lokalpolitiker for Høyre. Hun var fra 8. januar 2014 leder av fylkesrådet i Troms frem til 4. oktober 2015. Før dette, fra høsten 2011, var hun byråd for finans i Tromsø. Hun blei samme høst valgt inn i kommunestyret for første gang. Hun er fylkestingsrepresentant for Høyre i Troms fra 2015. Line Fusdahl leder Utdanningskomiteen i Troms fylkesting i perioden 2015–2019.

Line Fusdahl var fra 1. mai 2016 til 1. april 2020 direktør i Nordlysfestivalen i Tromsø.     

Fusdahl har økonomiutdanning. Hun arbeidde mer enn tjue år som leder i ulike familieeide klesforretninger i Tromsø. Fra 2002 har hun hatt diverse stillinger innen kulturadministrasjon, blant annet ved Tromsø Symfoniorkester og Nordnorsk Kunstmuseum. Da hun fikk byrådsvervet, var hun engasjert som daglig leder og prosjektansvarlig i Ordkalotten Tromsø Internasjonale litteraturfestival.

## Referanser


## Kilder
* Presentasjon på Tromsø kommunes nettsted 5. oktober 2012; besøkt 28. juni 2013.
* «Presenterte nytt fylkesråd», på Troms fylkeskommunes nettsted 8. januar 2014; besøkt 12. januar 2014.
Pia Svensgaard

**Pia Svensgaard** (født 1955) er ansatt som prosjektleder ved Barentssekretariatet. Hun har vært tidligere vært varaordfører i Tromsø og fylkesrådsleder i Troms. 

Svensgaard var medlem av kommunestyret i Tromsø fra 1995. Hun var innvalgt for Sosialistisk Venstreparti, og fra 2003 var hun varaordfører. Midtvegs i valgperioden tok hun overgang til koalisjonspartneren Arbeiderpartiet. Hun fortsatte som varaordfører. Ved valget i 2007 blei hun plassert på førsteplass på Arbeiderpartiets fylkesliste. 

Hun var fra våren 2009 leder av fylkesrådet i Troms basert på en koalisjon av Arbeiderpartiet, Høyre og Kristelig Folkeparti. Før dette var hun fylkesråd for næring og kultur. Svensgaard gikk av som fylkesrådsleder rundt årsskifet 2013/14, da Høyre trakk seg ut av koalisjonen, slik at fylkesrådet kom i mindretall. 

Svensgaard har bakgrunn som psykiatrisk sjukepleier og som lærer på sjukepleierhøyskolen i Tromsø.

## Kilder

* «Ut etter 30 SV-år», *Aftenposten* 14. januar 2006; besøkt 28. juni 2013.
* «Svensgaard vant», *Nordlys* 26. februar 2007. 
* «Disse stiller SV med», *VG* 8. september 2003; besøkt 28. juni 2013. 
* «Fylkesrådet melder sin avgang», på fylkeskommunens nettsted 1. desember 2013; besøkt 15. januar 2014.
* «Pia Svensgaard overtar i Barentssekretariatet», på sekretariatets nettsted 5. juni 2014; besøkt 12. juni 2014.